smcproject/ml-wiki-sentences huggingface dataset:
1 , "അചിരകാന്ത റെപ്പൻസ് ഫോളിസ് ബ്ലിറ്റി പല്ലിഡി" എന്നും, വീണ്ടും 1836-ൽ ജീൻ-ക്രിസ്റ്റോഫ് ഹെയ്‌ലാൻഡ് (1792-1866) ഹിസ്റ്റോയർ നേച്ചറെൽ ഡെസ് ഐൽസ് കാനറീസ് , വാല്യം.
2 (3): പി. 193, ടി. 199 (1836).
ക്യൂ നിലവിൽ ആൾട്ടർനന്തേര ജനുസ്സിലെ 139 ഇനങ്ങളെ പട്ടികപ്പെടുത്തുന്നു.
പര്യായങ്ങൾ Alternanthera achyrantha R.Br.
ex Sweet.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും Media related to Alternanthera pungens at Wikimedia Commons Alternanthera pungens എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മുൾട്ടാണി മിട്ടി ഇംഗ്ലീഷ് വിലാസം https://ml.wikipedia.org/wiki/Multani_Mitti
കഠിന രാസവസ്തുക്കൾ ഉപയോഗിക്കാതെ എണ്ണയുടേയോ സമാനമായ മറ്റു ദ്രാവകങ്ങളുടെയോ കറയും നിറവും ശുദ്ധീകരിക്കാൻ ഉപയോഗിക്കുന്ന ഒരു കളിമൺ വസ്തുവാണ് മുൾട്ടാണി മിട്ടി (Fuller's earth).
പ്ലേയ്‌ഗോസ്കൈറ്റ് (അറ്റാപുൾഗൈറ്റ്) അല്ലെങ്കിൽ ബെന്റോണൈറ്റ് എന്നിവയാണ് മുൾട്ടാണി മിട്ടിയിൽ അടങ്ങിയിരിക്കുന്നത്.
എണ്ണ, ഗ്രീസ്, മൃഗങ്ങളുടെ മാലിന്യങ്ങൾ എന്നിവയെ  ആഗിരണം ചെയ്യുന്നതും കീടനാശിനികൾക്കും രാസവളങ്ങൾക്കുമുള്ള വാഹകനായും മുൾട്ടാണി മിട്ടി ആധുനിക കാലത്ത് ഉപയോഗിക്കപ്പെടുന്നു.
സൗന്ദര്യവർദ്ധക ഉൽ‌പന്നങ്ങളിൽ സജീവ ഘടകം; പെയിന്റ്, പ്ലാസ്റ്റർ, പശ, ഫാർമസ്യൂട്ടിക്കൽസ് എന്നിവയുടെ ചേരുവകയായും ഉപയോഗിക്കുന്നു.
നാടക ചാലച്ചിത്ര മേഖലകളിലും മുൾട്ടാണി മിട്ടിക്ക് നിരവാധിയായ ഉപയോഗങ്ങളുണ്ട്.
ഉറുദുവിലെ മുൾട്ടാണി മിട്ടി എന്ന പേരാണ് മറ്റുപല ഭാഷക്കാരും ഇതിനെ വിളിക്കുന്നത്.
ഇന്ത്യൻ ഉപഭൂഖണ്ഡത്തിൽ സൗന്ദര്യവർദ്ധക വസ്തതു എന്ന നിലയിൽ വ്യാപകമായി ഉപയോഗിക്കുന്നത് ഇന്ന് പാകിസ്ഥാനിലുള്ള മുൾട്ടാനിലെ കളിമൺ (Clay of Multan) ആയതിനാൽ മുൾട്ടാണി മിട്ടി എന്ന് മലയാളത്തിൽ ഉൾപ്പടെ വിവിധ ഭാഷക്കാർ വിശേഷിപ്പിക്കുന്നു.
കമ്പിളി ശുദ്ധീകരിക്കുന്നതിൽ ഈ വസ്തു പഴയകാലങ്ങളിൽ ഉപയോഗിച്ച്‌ വന്നിരുന്നു.
കമ്പിളി ശുദ്ധീകരിക്കുന്നവരെ ഫുള്ളേഴ്സ് എന്നാണ് ഇംഗ്ലീഷിൽ വിളിക്കുക.
അങ്ങനെയാണ് ഇംഗ്ലീഷിൽ ഇതിന് ഫുള്ളേഴ്സ് എർത് (Fuller's Earth) എന്ന പേര് വന്നത്.
മുൾവാലൻ ചുണ്ടൻ കാട ഇംഗ്ലീഷ് വിലാസം https://ml.wikipedia.org/wiki/Pin-tailed_snipe
Gallinago stenura , pintail snipe പാലക്കാട് ജില്ലയിൽ കൂറ്റനാട് നിന്നും
മുൾ വാലൻ ചുണ്ടൻകാടയെ  ആംഗലത്തിൽ pin-tailed snipe, pintail snipe എന്നു പറയുന്നു.
ശാസ്ത്രീയ നാമം Gallinago stenura എന്നാണ്.
also known as the pintail snipe, ദേശാടാന പക്ഷിയാണ്.
വടക്കൻ റഷ്യയിൽ പ്രജനനം നടത്തുന്നു.
തറയിൽ പെട്ടെന്നു കണ്ടു പിടിക്കാനാവാത്ത കൂടൂകളാണ് ഉണ്ടാക്കുന്നത്.
പ്രജനന കാലത്തല്ലാത്തപ്പോൾ തെക്കൻ ഏഷ്യയിൽ പാകിസ്താൻ മുതൽ ഇന്തോനേഷ്യവരെയുള്ള സ്ഥലങ്ങളിലേക്ക് ദേശാടനം നടത്തുന്നു തെക്കെ ഇന്ത്യ , ശ്രീലങ്ക , തെക്കേ ഏഷ്യയിലെ മിക്ക സ്ഥലങ്ങളിലേക്കും കുടിയേറ്റം നടത്തുന്നു.
ഇവിടങ്ങളിൽ എല്ലതരം ജലാശയങ്ങളോടടുത്തും മുൾവാലൻ ചുണ്ടൻ‌കാടക്കൊപ്പം ഇവയെ കാണാം.
നിലത്താണ് ഇര തേടുന്നത്, പ്രാണികളും മണ്ണിരകളും ചെടികളുടെ ഭാഗങ്ങളും കഴിക്കാറുണ്ട്.
വിശറിവാലൻ ചുണ്ടൻ കാടയോട് സാമ്യമുള്ള ഈ പ്ക്ഷിക്ക് 25-27 സെ.
നീളം കുറഞ്ഞ പച്ചകലർന്ന ചാര നിറമുള്ള കാലുകളാണ്.
വളവില്ലാത്ത നീണ്ട കൊക്കാണ്.
മുകൾ ഭാഗം തവിട്ടു നിറം.
ഇള മഞ്ഞ വരകളുണ്ട്.
മങ്ങിയ അടിവശം.
കണ്ണിലൂടെ കടന്നു പോക്കുന്ന കറുത്ത വരയുണ്ട്.
ഇത് ഈ പക്ഷിയുയ്യടെ പ്രത്യേകതയാണ്.
പറക്കുമ്പോൾ കാലുകൾ ശരീരത്തേക്കാൾ നീണ്ടിരിക്കും..
വിശറിവാലൻ ചുണ്ടൻ കാടയുടെ ചിറകിന്റെ അത്രയും കൂർത്തതല്ല ഈ പക്ഷിയുടെ ചിറകുകൾ.
ചിറകിന്റെ അറ്റത്ത് വിശറിവാലൻ ചുണ്ടൻ കാടയ്ക്കുള്ള വെളുത്ത അടയാളം ഇവയ്ക്കില്ല.
വാൽ ചെറുതും.
മൂക്കന്നൂർ
കേരളത്തിലെ എറണാകുളം ജില്ലയിലെ മൂക്കന്നൂർ ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് മുക്കന്നൂർ .
മൂക്കന്നൂരിന്റെ ഏറ്റവും അടുത്തുള്ള നഗരം അങ്കമാലിയും (6 കിലോമീറ്റർ) ഏറ്റവും അടുത്തുള്ള വിമാനത്താവളം കൊച്ചി അന്താരാഷ്ട്ര വിമാനത്താവളവും (13 കിലോമീറ്റർ) ആണ്.
മൂക്കന്നൂർ ഗ്രാമപഞ്ചായത്തിന്റെ ആസ്ഥാനം കൂടിയാണു മൂക്കന്നൂർ.
അങ്കമാലി - ഏഴാറ്റുമുഖം പാതയിൽ അങ്കമാലിയിൽ നിന്നും ഏതാണ്ട് എട്ടു കിലോമീറ്റർ സഞ്ചരിച്ചാൽ മൂക്കന്നൂരിലെത്താം.
| 2001 ലെ സെൻസസ് പ്രകാരം മുക്കന്നൂരിൽ 18638 ജനസംഖ്യ 9432 പുരുഷന്മാരും 9206 സ്ത്രീകളുമാണ്.
സെന്റ് തെരേസ് (സിഎസ്ടി) യുടെ കത്തോലിക്കാ മതസഭ ഇവിടെ സ്ഥാപിച്ചു.
മുക്കന്നൂരിലെയും സമീപ പ്രദേശങ്ങളായ മഞ്ഞപ്ര, കൊരട്ടി, കറുകുറ്റി, പാലിശ്ശേരി ആനപ്പാറ കിടങ്ങൂർ താബോർ എന്നിവിടങ്ങളിലെ താമസക്കാർക്ക് ഈ ആശുപത്രിയിൽ വൈദ്യസഹായം ലഭിക്കുന്നു.
ഗ്രാമത്തിന്റെ ഹൃദയഭാഗത്താണ് പഞ്ചായത്ത് ഓഫീസ്, വില്ലേജ് ഓഫീസ്, പോസ്റ്റോഫീസ്, അഗ്രികൾച്ചർ ഓഫീസ്, ഇലക്ട്രിസിറ്റി ഓഫീസ്, എംജെഎം ആശുപത്രി.
ഫെഡറൽ ഇൻസ്റ്റിറ്റ്യൂട്ട് ഓഫ് സയൻസ് ആൻഡ് ടെക്നോളജി (ഫിസാറ്റ്) എന്നിവ സ്ഥിതിചെയ്യുന്നത്.
ഫെഡറൽ ബാങ്കിന്റെ സ്ഥാപകനായ ശ്രീ കെ പി ഹോർമിസ് ജനിച്ചത് ഈ ഗ്രാമമായ മുക്കന്നൂരിലാണ്.
മുക്കന്നൂരിൽ ഇപ്പോൾ നിരവധി വിദ്യാഭ്യാസ സ്ഥാപനങ്ങൾ ഉണ്ട്, ധാരാളം ഇംഗ്ലീഷ് മീഡിയം, മലയാളം മീഡിയം സ്കൂളുകൾ ഉണ്ട്, സിഎസ്ടി സഹോദരന്മാർ നടത്തുന്ന ട്രേഡ് കോളേജ് - ഐടിഐ.
അതിരപ്പിള്ളിയിലേക്കുള്ള ഏറ്റവും എളുപ്പവഴി മുക്കന്നൂർ - ഏഴാറ്റുമുഖം അല്ലെങ്കിൽ തുമ്പൂർമുഴി ഡാം വഴിയാണ്.
പ്രശസ്ത വിനോദസഞ്ചാര കേന്ദ്രങ്ങളായ അതിരപ്പിള്ളി വെള്ളച്ചാട്ടം, വാഴച്ചാൽ വെള്ളച്ചാട്ടം , തുമ്പൂർമുഴി ഡാം, സിൽ‌വർ‌സ്റ്റോം വാട്ടർ തീം പാർക്ക്, ഡ്രീം വേൾഡ് വാട്ടർ തീം പാർക്ക് എന്നിവിടങ്ങളിലേക്കുള്ള പ്രധാന റോഡാണ് മുക്കന്നൂർ വഴി കടന്നുപോകുന്നത്.
അതിർത്തികൾ വടക്ക് കറുകുറ്റി ഗ്രാമപഞ്ചായത്ത് പടിഞ്ഞാറ് തുറവൂർ കറുകുറ്റി ഗ്രാമപഞ്ചായത്ത് തെക്കു തുറവൂർ ഗ്രാമപഞ്ചായത്ത് കിഴക്ക് മഞ്ഞപ്ര അയ്യമ്പുഴ ഗ്രാമ പഞ്ചായത്തുകളും സ്ഥിതി ചെയ്യുന്നു
മൂക്കന്നൂർ ഗവ.
ഹയർ സെക്കന്ററി സ്ക്കൂൾ ഇംഗ്ലീഷ് വിലാസം https://ml.wikipedia.org/wiki/Govt.
_Higher_Secondary_School_Mookkannoor
കേരളത്തിലെ എറണാകുളം ജില്ലയിലെ ആലുവ താലൂക്കിൽ അങ്കമാലി ബ്ലോക്കിൽ മൂക്കന്നൂർ ഗ്രാമപഞ്ചായത്തിൽ സ്ഥിതിചെയ്യുന്ന ഒരു സർക്കാർ വിദ്യാലയമാണ് മൂക്കന്നൂർ ഗവ.
ഹയർ സെക്കന്ററി സ്ക്കൂൾ .
അങ്കമാലി നിയമസഭാ മണ്ഡലത്തിലാണ് ഈ വിദ്യാലയം സ്ഥിതി ചെയ്യുന്നത്.
1931 ലാണ് ഈ വിദ്യാലയം സ്ഥാപിതമായത് .
അങ്കമാലി - ഏഴാറ്റുമുഖം റോഡിൽ മൂക്കന്നൂർ സെന്റ് മേരീസ് ഫൊറോന പള്ളി സമീപത്താണ് ഈ വിദ്യാലയം സ്ഥിതിചെയ്യുന്നത്.
അങ്കമാലി പട്ടണത്തിൽനിന്നും ഏകദേശം 7 കിലോമീറ്റർ അകലെയായായാണ് ഈ സ്ക്കൂൾ സ്ഥിതിചെയ്യുന്നത്.
മൂക്കന്നൂർ പഞ്ചായത്തിലെ ഏക സർക്കാർ വിദ്യാലയമാണിത്.
1913 ലാണ് ഈ സ്കൂൾ ആരംഭിച്ചത്.
സെന്റ് മേരീസ് ചർച്ച് .
ഹൈസ്കൂളിലെയും ഹയർ സെക്കൻഡറി സ്കൂളിലെയം എല്ലാ ക്ലാസ്മുറികളും ഇപ്പോൾ കൈറ്റ്സ് സ്മാർട്ട് ക്ലാസ് റൂമുകളിലേക്ക് അപ്ഗ്രേഡ് ചെയ്തു.
ഒന്ന് മുതൽ 12 വരെ ക്ലാസുകളിൽ ഈ വിദ്യാലയം കേരളവിദ്യാഭ്യാസവകുപ്പിന്റെ പാഠ്യപദ്ധതിയാണ് പിൻതുടരുന്നത്.
2012 ൽ എസ്എസ്എൽസി പരീക്ഷയിൽ സ്കൂൾ 100% വിജയം നേടി.
ഈ സ്ക്കൂളിന് റോഡരികിലായി രണ്ട് ഇരട്ട നില കെട്ടിടങ്ങളും ഒരൊറ്റ നില കെട്ടിടവുമുണ്ട്.
ഇവിടെയാണ് ഹൈസ്ക്കൂൾ പ്രവർത്തിക്കുന്നത്.
ഹയർസെക്കന്റെറി വിഭാഗത്തിന് മൈതാനത്തിനോട് ചേർന്ന് മറ്റൊരു ഇരുനിലക്കെട്ടിടവും ഒറ്റനിലക്കെട്ടിടവുമുണ്ട്.
ശ്രദ്ധേയമായ പൂർവ്വ വിദ്യാർത്ഥികൾ കെ പി ഹോർമിസ് ചിത്രശാല ഹയർ സെക്കൻഡറി കാമ്പസ് പ്രധാന കവാടം സൈഡ് വ്യൂ പ്രധാന ബ്ലോക്ക് രണ്ടാമത്തെ ബ്ലോക്ക് മൂന്നാം ബ്ലോക്ക് അവലംബങ്ങൾ ഇതും കാണുക എറണാകുളം ജില്ലയിലെ സ്കൂളുകളുടെ പട്ടിക എസ്.എസ്.എൽ.സി. സെക്കൻഡറി സ്കൂൾ കേരളത്തിലെ വിദ്യാഭ്യാസം പുറത്തേക്കുള്ള കണ്ണികൾ Mookkannoor Govt Higher Secondary School എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മുൾക്കിരീടം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Mullkireedom
സുശീലാ ഫിലിംസിനു വേണ്ടി എൻ.എൻ. പിഷാരടി നിർമിച്ച മലയാളചലച്ചിത്രമാണ് മുൾക്കിരീടം .
വിമലാഫിലിംസാണ് ഈ ചിത്രം കേരളത്തിൽ വിതരണം ചെയ്തത്.
1967 ഡിസംബർ 31-ന് മുൾക്കിരീടം തിയേറ്ററുകളിൽ എത്തി.
അഭിനേതാക്കൾ സത്യൻ പി.ജെ. ആന്റണി നെല്ലിക്കോട് ഭാസ്കരൻ ശങ്കരാടി എൻ. ഗോവിന്ദ‌ൻകുട്ടി അടൂർ ഭാസി എസ്.പി. പിള്ള എം.ജി. മേനോൻ മോഹനകൃഷ്ണൻ രാജൻ അരവിന്ദൻ രാമചന്ദ്രൻ ശാരദ ഇന്ദിരാതമ്പി ടി.ആർ. ഓമന ശാന്താദേവി ജസി തുളസി.
പിന്നണിഗായകർ തമ്പി എസ്.ജാനകി അണിയറപ്രവർത്തകർ നിർമ്മാണം, സംവിധാനം - എൻ.എൻ. പിഷാരടി സംഗീതം - പ്രതാപ് സിംഗ് ഗാനരചന - പി ഭാസ്കരൻ കഥ - എൻ.എൻ. പിഷാരടി സംഭാഷണം - കാലടി ഗോപി ചിത്രസംയോജനം - രാധാകൃഷ്ണൻ കലാസംവിധാനം - എസ്. കൊന്നനാട്ട് ഛായാഗ്രഹണം - രാജാരാം വേഷവിധാനം - പത്മനാഭൻ വസ്ത്രാലംകാരം - കാസിം നിശ്ചലഛായാഗ്രഹണം - ഡേവിഡ് സംവിധാന സഹായികൾ - പെരുവാരം ചന്ദ്രശേഖരൻ, ബേബി.
ഗാനങ്ങൾ സംഗീതം - പ്രതാപ് സിംഗ് ഗാനരചന - പി. ഭാസ്കരൻ ക്ര.
ഗാനം ആലാപനം 1 കൂകാത്ത പൂങ്കുയിലേ തമ്പി 2 കുളി കഴിഞ്ഞു കോടി മാറ്റിയ എസ് ജാനകി 3 കനകസ്വപ്നശതങ്ങൾ വിരിയും എസ് ജാനകി 4 ദേവ യേശുനായകാ തമ്പി അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാ ബേസിൽ നിന്ന് മുൾക്കിരീടം
മൂകാംബിക ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കർണാടക , കേരളം , തമിഴ്നാട് എന്നീ സംസ്ഥാനങ്ങളിൽ ആരാധിച്ചുവരുന്ന പരാശക്തിയുടെ ഒരു രൂപമാണ് മൂകാംബിക .
വിശ്വപ്രസിദ്ധമായ കൊല്ലൂർ മൂകാംബികാക്ഷേത്രത്തിലെ പ്രതിഷ്ഠാമൂർത്തി എന്ന രീതിയിൽ പ്രസിദ്ധയാണ് ഈ ദേവി.
വിശ്വാസപ്രകാരം മഹാകാളി , മഹാലക്ഷ്മി , മഹാസരസ്വതി എന്നീ പ്രധാനപ്പെട്ട മൂന്ന് ദേവീസങ്കല്പങ്ങളുടെ സംഗമരൂപമാണ് മൂകാംബിക.
ഇതുകൂടാതെ, ത്രിമൂർത്തികളുടെ സങ്കല്പവും ഇവിടെയുണ്ട്.
ഏറ്റവും പ്രസിദ്ധമായ കൊല്ലൂർ മൂകാംബികാക്ഷേത്രം കൂടാതെ വേറെയും പലയിടങ്ങളിൽ ഈ ദേവിയ്ക്ക് ക്ഷേത്രങ്ങളുണ്ട്.
അവയിൽ ഭൂരിപക്ഷവും കേരളത്തിലാണെന്നത് ശ്രദ്ധേയമാണ്.
മൂകാംബികാദേവിയ്ക്ക് കേരളത്തോടും കേരളീയരോടുമുള്ള സ്നേഹത്തെക്കുറിച്ച് നിരവധി കഥകളുണ്ട്.
എന്നെങ്കിലും മലയാളികൾ വരാതായാൽ ദേവി കേരളത്തിലേയ്ക്ക് പോകും എന്ന വിശ്വാസം വരെ ഇതുമായി ബന്ധപ്പെട്ടുണ്ട് ഗോകർണ്ണത്തിനും കന്യാകുമാരിയ്ക്കുമിടയിൽ സ്ഥിതിചെയ്തിരുന്ന പുരാതനകേരളത്തിന്റെ രക്ഷയ്ക്കായി പരശുരാമൻ കുടിയിരുത്തിയ നാല് അംബികമാരിൽ വടക്കേ അറ്റം കാക്കുന്ന അംബികയായിരുന്നു മൂകാംബിക എന്നാണ് സങ്കല്പം.
തെക്കേ അറ്റം കന്യാകുമാരിയിലെ ബാലാംബികയും , പടിഞ്ഞാറേ അറ്റം കൊടുങ്ങല്ലൂരിലെ ലോകാംബികയും , കിഴക്കേ അറ്റം പാലക്കാടിനടുത്ത് കല്ലേക്കുളങ്ങരയിലെ ഹേമാംബികയും കാക്കുന്നു എന്നും സങ്കല്പമുണ്ട്.
ഗുരുവായൂരപ്പനെയും അയ്യപ്പനെയും പോലെ കേരളീയ ഹൈന്ദവരുടെ പ്രധാന ആരാധനാമൂർത്തികളിലൊരാളാണ് മൂകാംബികാദേവിയും.
മൂകാംബികാ തത്ത്വം, വിശ്വാസം
കലകളുടെ അമ്മ എന്നാണ് മൂകാംബിക അറിയപ്പെടുന്നത്.
മഹാകാളി, മഹാലക്ഷ്മി, മഹാസരസ്വതി, ശിവശക്തി ഐക്യരൂപേണ കുടികൊള്ളുന്ന മൂകാംബികാദേവി രാജ്ഞിയായും ബാലികയായും ആരാധിയ്ക്കപ്പെടുന്നുണ്ട്.
മൂന്നുഭാവങ്ങളോടുകൂടിയ ദേവിയാണെങ്കിലും മൂകാംബികാദേവിയ്ക്ക് മൂന്നുസമയങ്ങളിൽ മൂന്നുരീതിയിലുള്ള പ്രത്യേക പൂജയില്ല.
ഭക്തർക്ക് ഇഷ്ടമുള്ള രീതിയിൽ സങ്കൽപ്പിയ്ക്കാം.
മൂകാംബിക ഭക്തർക്ക് ശക്തിയും വിദ്യയും ഐശ്വര്യവും നൽകുമെന്നാണ് ഫലം.
മഹാസരസ്വതിസാന്നിധ്യമുള്ള ക്ഷേത്രമായതിനാൽ ഭഗവതിയെ ഉപാസിച്ചാൽ കലാസാഹിത്യ തൊഴിൽ മേഖലകളിൽ ഉയർച്ച ഉണ്ടാകുമെന്നാണ് വിശ്വാസം.
അതിനാൽ വിദ്യാർത്ഥികളും കലാ-സാഹിത്യ-സിനിമാമേഖലകളിലെ പ്രമുഖരും മൂകാംബികാക്ഷേത്രങ്ങൾ ധാരാളമായി സന്ദർശിയ്ക്കുന്നു.
പഠനത്തിൽ പിന്നോക്കം നിൽക്കുന്ന വിദ്യാർഥികൾ മൂകാംബികാദർശനം നടത്തിയാൽ വിദ്യാഭ്യാസ ഉന്നതിയും ബുദ്ധിശക്തിയും വാക്ചാതുരിയും സിദ്ധിയ്ക്കുമെന്നാണ് വിശ്വാസവും പലരുടെയും അനുഭവവും.
മഹാലക്ഷ്മീപ്രധാനമായ ക്ഷേത്രമായതിനാൽ സർവ ഐശ്വര്യങ്ങൾക്കും ബിസിനസ്‌-തൊഴിൽ രംഗത്തെ ഉയർച്ചകൾക്കും സാമ്പത്തിക തകർച്ചകൾക്കും ഇവിടുത്തെ ദർശനം ഫലപ്രദമെന്ന് വിശ്വാസികൾ കരുതുന്നു.
മഹാകാളീസാന്നിധ്യം വഴി ഭക്തർക്ക് എന്തും തരണം ചെയ്യാനുള്ള ശക്തിയും വീര്യവും രോഗമുക്തിയും സിദ്ധിക്കുമെന്നാണ് വിശ്വാസം.
ലോകനാഥയായ ആദിപരാശക്തി തന്നെയാണ് മൂകാംബിക.
പരമാത്മാവും, പ്രകൃതിയും, വികൃതിയും, ബുദ്ധിയും, കലാകാവ്യങ്ങളും, പരബ്രഹ്മവും, കുണ്ഡലിനി ശക്തിയുമെല്ലാം ഭഗവതി എന്ന് ഭക്തർ വിശ്വസിക്കുന്നു.
"ദുർഗ്ഗതിനാശിനി" ആയിട്ടാണ് ദുർഗ്ഗയെ സങ്കല്പിച്ചിരിക്കുന്നത്.
നല്ല പ്രവർത്തികൾ ചെയ്യാനുള്ള ഈശ്വരന്റെ  പ്രചോദനമായ "ഇച്ഛാശക്തി, ക്രിയാശക്തി, ജ്ഞാനശക്തി" എന്നിവയുടെ പ്രതീകമാണ്  ദേവിയുടെ മൂന്ന് പ്രധാന ഭാവങ്ങൾ.
അങ്ങനെ ഇവയെല്ലാം ചേർന്ന ഭാവമായി മൂകാംബികയെ കണ്ടുവരുന്നു.
വിഗ്രഹരൂപം
ബഹുബേരസമ്പ്രദായം (ഒരേ ശ്രീകോവിലിൽ ഒന്നിലധികം വിഗ്രഹങ്ങൾ പൂജിയ്ക്കുന്ന സമ്പ്രദായം) അനുവർത്തിച്ചുവരുന്ന സങ്കല്പമാണ് മൂകാംബികാദേവിയുടേത്.
മുകളിൽ സ്വർണ്ണരേഖയോടുകൂടിയ സ്വയംഭൂവായ ഒരു ജ്യോതിർലിംഗവും , ദേവിയുടെ വാസസ്ഥാനമായി കണക്കാക്കപ്പെടുന്ന ശ്രീചക്രവും അടങ്ങുന്നതാണ് ദേവിയുടെ മൂലസങ്കല്പം.
കൂടാതെ, ഏകദേശം നാലടി ഉയരം വരുന്ന, പഞ്ചലോഹനിർമ്മിതമായ ഒരു വിഗ്രഹവും ഇവിടെയുണ്ട്.
നാലുകൈകളോടുകൂടി, പുറകിലെ വലതുകയ്യിൽ ശ്രീചക്രവും, പുറകിലെ ഇടതുകയ്യിൽ ശംഖും മുന്നിലെ ഇടതുകയ്യിൽ അഭയമുദ്രയും മുന്നിലെ വലതുകയ്യിൽ വരദമുദ്രയും ധരിച്ച്, ഇരുകാലുകളും മടക്കിവച്ചിരിയ്ക്കുന്ന ദേവിയുടെ രൂപത്തിലാണ് ഈ വിഗ്രഹം.
ഇതിൽ ആദ്യത്തെ രൂപങ്ങൾ പരശുരാമനും രണ്ടാമത്തെ രൂപം ആദിശങ്കരാചാര്യരും പ്രതിഷ്ഠിച്ചതാണെന്ന് ഐതിഹ്യമുണ്ട്.
ഈ മൂന്നുരൂപങ്ങളും കിഴക്കോട്ട് ദർശനമായാണ് പ്രതിഷ്ഠിയ്ക്കപ്പെട്ടിരിയ്ക്കുന്നത്.
ഇവിടെയുള്ള ജ്യോതിർലിംഗം അതിവിശേഷമാണ്.
ശ്രീചക്രപീഠത്തിൽ, മുകളിൽ സ്വർണ്ണരേഖയോടുകൂടിയ ഈ ജ്യോതിർലിംഗത്തെ, മേൽപ്പറഞ്ഞ രേഖ രണ്ടായി പകുത്തിട്ടുണ്ട്.
ഇതിൽ വലത്തെ ഭാഗം ബ്രഹ്മാവ് , വിഷ്ണു , ശിവൻ എന്നീ ത്രിമൂർത്തികളെയും ഇടത്തെ ഭാഗം മഹാകാളി, മഹാലക്ഷ്മി, മഹാസരസ്വതി എന്നീ പരാശക്തിയുടെ മൂന്ന് രൂപങ്ങളെയും പ്രതിനിധീകരിയ്ക്കുന്നു.
ജ്യോതിർലിംഗത്തിന്റെ നേരെ മുകളിലായല്ല സ്വർണ്ണരേഖയുള്ളത്, മറിച്ച് അല്പം വലത്തോട്ടുമാറിയാണ്.
അതിനാൽ ദേവിമാരെ പ്രതിനിധീകരിയ്ക്കുന്ന ഭാഗത്തിന് വലുപ്പം കൂടുതലാണ്.
ഇതുകാരണമാണ് ദേവീപ്രാധാന്യമുള്ള സ്ഥലമായി മൂകാംബികാക്ഷേത്രം മാറിയത്.
എങ്കിലും, ത്രിമൂർത്തികളെ, അവരിൽ തന്നെ വിശേഷിച്ച് ശിവനെ, ഇവിടെ തുല്യപ്രാധാന്യത്തോടെ ആരാധിച്ചുവരുന്നുണ്ട്.
ശിവ-ശക്തി ഐക്യസ്വരൂപിണിയായാണ് ദേവിയെ കണ്ടുവരുന്നത്.
അതിനാൽത്തന്നെ മൂകാംബികാക്ഷേത്രം, നൂറ്റെട്ട് ശിവാലയങ്ങളിലും നൂറ്റെട്ട് ദുർഗ്ഗാലയങ്ങളിലും ഒരേ സമയം ഇടംപിടിച്ചിട്ടുണ്ട്.
ശിവസാമീപ്യത്തിൽ കുടികൊള്ളുന്നതിനാൽ ദേവിയെ പാർവ്വതിയായും കണക്കാക്കിവരുന്നു.
ഇങ്ങനെ ദേവിയുടെ എല്ലാവിധ രൂപങ്ങളെയും ഒന്നിച്ചുകാണുന്നതിനാൽ മൂകാംബികാ ദർശനം അതിവിശേഷമായി കണക്കാക്കപ്പെടുന്നു.
ഐതിഹ്യങ്ങൾ ക്ഷേത്രപ്രതിഷ്ഠ, സ്ഥലനാമം ശങ്കരാചാര്യരുടെ വരവ് മുട്ടസ്സ് നമ്പൂതിരി മുണ്ടേമ്പിള്ളി കൃഷ്ണമാരാർ മൂകാംബികയുടെ ഒരു ദിവസം മൂകാംബികയുടെ പ്രധാന വഴിപാടുകൾ ചണ്ഡികാഹോമം മഹാത്രിമധുരം കുങ്കുമാർച്ചന കഷായം
ലതാംഗി ഇംഗ്ലീഷ് വിലാസം https://ml.wikipedia.org/wiki/Latangi
കർണാടകസംഗീതത്തിലെ 63ആം മേളകർത്താരാഗമാണ് ലതാംഗി ലക്ഷണം,ഘടന ആരോഹണം സ രി2 ഗ3 മ2 പ ധ1 നി3 സ അവരോഹണം സ നി3 ധ1 പ മ2 ഗ3 രി2 സ ജന്യരാഗങ്ങൾ
കരുണാകരി,രത്നകാന്തി,സ്ജന്ദമനോരമ ഇവയാണ് പ്രധാനപ്പെട്ട ജന്യരാഗങ്ങൾ കൃതികൾ കൃതി കർത്താവ് ആനന്ദസാന്ദ്രഹരേ തുളസീവനം അപാരദമുലം സുബ്രഹ്മണ്യ അയ്യർ ദിനമേ സുദ്ധിനാമു ത്യാഗരാജ സ്വാമികൾ അവലംബം
ലതിക ഇംഗ്ലീഷ് വിലാസം https://ml.wikipedia.org/wiki/Lathika
തെന്നിന്ത്യയുടെ ഏറ്റവും പ്രീയപ്പെട്ട ചലച്ചിത്രപിന്നണിഗായികയാണ് ശ്രീമതി ലതിക ടീച്ചർ.
12-11-1959- തിൽ മലയാളത്തിന്റെ പുണ്യമായി തെക്കൻ കേരളമായ കൊല്ലം ജില്ലയിൽ  ജനിച്ചു.
അച്ഛൻ ശ്രീ സദാശിവൻ ഭാഗവതർ.
അമ്മ ശ്രീമതി നളിനി.
സഹോദരങ്ങൾ - S. രാജേന്ദ്ര ബാബു(ഹാർമോണിയം വായനയിൽ അഗ്രഗണ്യൻ, കാഥികൻ,ഗായകൻ, ഇന്ത്യ ടുഡേ ജേർണലിസ്റ് [റിട്ടയേർഡ്],ഫ്രീലാൻസ് ജേർണലിസ്റ്)അംബിക, ജയചന്ദ്ര ബാബു(തബലിസ്റ്),മല്ലിക.
സ്വന്തമായി പ്രവീണ മ്യൂസിക്  ക്ലബ് എന്നൊരുഗാനമേള ട്രൂപ് ഉണ്ടായിരുന്നു അതിൽ സഹോദരങ്ങൾ എല്ലാവരും ഒരുപോലെ തങ്ങളുടെ കലാപരമായ വിരുതുകൾ കേരളത്തിന്റെ അങ്ങോളമിങ്ങോളമുള്ള വേദികളിൽ അവതരിപ്പിച്ചിരുന്നു.
1990 സെപ്റ്റംബർ 6 ന് ജി.രാജേന്ദ്രനുമായി വിവാഹം കഴിഞ്ഞു.
ഏക മകൻ രാഹുൽ രാജ് കുടുംബമായി ദുബായിൽ താമസിക്കുന്നു.
1976 ൽ ആണ്  ചലച്ചിത്രപിന്നണിരംഗത്തേക്ക് കടന്നു വന്നത്.
മലയാളം,തമിഴ്,കന്നഡ,തെലുങ്ക് തുടങ്ങി മുന്നൂറിലധികം ചലച്ചിത്രങ്ങളുടെ പിന്നണി പാടിയ ടീച്ചർ  പതിന്നാറാം വയസ്സിൽ കണ്ണൂർ രാജൻ സംഗീത സംവിധാനം ചെയ്ത അഭിനന്ദനം എന്ന ചിത്രത്തിലെ 'പുഷ്പതല്പത്തിൻ' എന്ന ഗാനത്തിലൂടെയാണ് രംഗത്തെത്തിയത്.
കാതോട് കാതോരം..
ദേവദൂതർ പാടി..
(കാതോട് കാതോരം), മെല്ലെ..
മെല്ലെ..
(ഒരു മിന്നാമിനുങ്ങിന്റെ നുറുങ്ങ്‌വെട്ടം), താരും തളിരും..
(ചിലമ്പ്) എന്നിവ ഇവരുടെ ചില ഗാനങ്ങളാണ്.
അവലംബം ↑ ↑ ↑ http://www.thehindu.com/arts/cinema/article304237.ece പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ലതിക Lathika at MSI
ലതീഫ അഹ്‌റാർ ഇംഗ്ലീഷ് വിലാസം https://ml.wikipedia.org/wiki/Latefa_Ahrar
മൊറോക്കൻ നടിയാണ് ലതീഫ അഹ്‌റാർ (ജനനം: 12 നവംബർ 1971).
മൊറോക്കോയിലെ മെക്നെസ് ഇമ്പീരിയൽ സിറ്റിയിലാണ് അഹ്‌റാർ ജനിച്ചത്.
1990-ൽ അബ്ഡെലാറ്റിഫ് അയാച്ചി എഴുതിയ ബെന്റ് ലാഫ്ചൗച്ച് (നശിപ്പിച്ച പെൺകുട്ടി) എന്ന ചിത്രത്തിലൂടെയാണ് അവർ ടെലിവിഷൻ ജീവിതം ആരംഭിച്ചത്.
അതിനുശേഷം, ഇൻസ്റ്റിറ്റ്യൂട്ട് സൂപ്പർറിയർ ഡി ആർട്ട് ഡ്രമാറ്റിക് എറ്റ് ഡി ആനിമേഷൻ കൾച്ചർ (ഐസഡാക്-ISADAC) ൽ നിന്നും 1995-ൽ ബിരുദം നേടി.
അതിനുശേഷം, സ്റ്റേജിലും സ്ക്രീനിലും അവർ അഭിനയിച്ചു.
കൂടാതെ അവരുടെ അഭിനയത്തിന് നിരവധി അവാർഡുകളും ലഭിച്ചു.
താൻ ബുദ്ധിമുട്ടുള്ള വേഷങ്ങളാണ് ഇഷ്ടപ്പെടുന്നതെന്നും തന്റെ കലാമണ്ഡലം വികസിപ്പിക്കുന്നതിനായി വ്യത്യസ്ത സംവിധായകരോടൊപ്പം പ്രവർത്തിക്കുന്നത് ആസ്വദിക്കുന്നതായും അഹ്‌റാർ പറയുകയുണ്ടായി.
2005 മുതൽ 2008 വരെ പാരീസിലെ ഡു മോണ്ടെ അറബ് ഇൻസ്റ്റിറ്റ്യൂട്ടിന്റെ ഭാഗമായി ലാ ഡെർനിയർ ന്യൂറ്റ് എന്ന നാടകവുമായി ബന്ധപ്പെട്ട് അഹ്‌റാർ ഒരു പര്യടനത്തിൽ പങ്കെടുത്തു.
2008-ൽ, യുനെ ഫാമിലി എംപ്രുന്റീ, ലെസ് വിക്ടിംസ് എന്നീ രണ്ട് ചിത്രങ്ങളിൽ അവർ അഭിനയിച്ചു.
ആദ്യത്തേതിൽ ഹാസ്യ വേഷമായിരുന്നു.
അതിൽ അവർ മൗന ഫെറ്റോയുടെ കാമുകിയായി അഭിനയിച്ചു.
രണ്ടാമത്തേതിൽ തയ്യൽക്കാരിയായി ജോലി ചെയ്യുന്ന മൂന്ന് കുട്ടികളുള്ള ഒരു വീട്ടമ്മയായി അഭിനയിച്ചു.
2009-ൽ, എഡ്വേർഡോ ഡി ഫിലിപ്പോയുടെ ഡൗലൂർ സോസ് ക്ലോ എന്ന നാടകത്തിൽ അവർ അഭിനയിച്ചു.
കരീം ട്രൗസി സംവിധാനം ചെയ്ത കോം‌പാഗ്നി ഡു ജൗറിൽ ഹിച്ചം ഇബ്രാഹിമി, ഹെൻ‌റി തോമസ് എന്നിവരോടൊപ്പം അഭിനയിച്ചു.
അഭിനയിക്കുന്നതിനിടെ അവർ ഒരു ബിക്കിനി ധരിച്ചിരുന്നതിനാൽ അവരുടെ “കഫർ നൗം” എന്ന നാടകം വിവാദത്തിന് കാരണമായി.
ഈ പ്രവൃത്തിക്ക് അവർക്ക് വധഭീഷണി ഉണ്ടായിരുന്നു.
തിയേറ്റർ പ്രൊഫസർ കൂടിയാണ് അഹ്‌റാർ.
ഫിലിമോഗ്രാഫി 2006 : ലെസ് ഡിക്സ് കമാൻഡ്മെന്റ്സ് : Tribes Woman #3 2008 : ലെസ് ഹിരോണ്ടെല്ലസ്...
Les Cris de jeunes filles des hirondelles 2008 : ഉനെ ഫമില്ലെ എംപ്രുൻടീ 2008 : ലെസ് വിക്റ്റിംസ് 2011 : ടാസ : മെറിയം 2014 : ബ്ലാക്ക് സ്ക്രീൻ (ഹ്രസ്വചിത്രം) 2014 : സഫേ ല്ക്ബിര: ലാ ഗ്രാൻഡെ സഫേ (ഹ്രസ്വചിത്രം) 2015 : ഐഡ 2015 : സ്റ്റാർവ് യുവർ ഡോഗ് : റീത്ത 2017 : ഹെഡ്‌ബാംഗ് ലുല്ലാബൈ : റീത്ത അവലംബം പുറംകണ്ണികൾ Latefa Ahrrare at the Internet Movie Database
ലത്തീഫ ഇംഗ്ലീഷ് വിലാസം https://ml.wikipedia.org/wiki/Latifa_(singer)
ലത്തീഫ (അറബിക്: لطيفة) എന്നറിയപ്പെടുന്ന ഒരു ടുണീഷ്യൻ പോപ്പ് ഗായികയും മുൻ നടിയുമാണ് ലത്തീഫ ബിന്റ് അലയ എൽ അർഫൗയി (അറബിക്: لطيفة بنت العرفاوي العرفاوي ഉച്ചാരണം: [ɫɑˈt̪ˤiːfæ bɪnt ʕælɛi̯jæ (e) l.ʕɑrˤˈfɛːwi]; ജനനം ഫെബ്രുവരി 14, 1961).
1983-ൽ, അവരുടെ പിതാവ് മരിച്ചതിനുശേഷം, ലത്തീഫയും കുടുംബവും വിശ്രമിക്കാനും വിലപിക്കാനും ഈജിപ്തിലേക്ക് ഒരു യാത്ര പോയി.
അവിടെ വച്ച് അവർ കമ്പോസർ ബാലി ഹംദിയെ കണ്ടുമുട്ടുകയും അവരുടെ കരിയറിന് പ്രയോജനം ലഭിക്കാൻ ഈജിപ്തിലേക്ക് പോകാൻ ഉപദേശിക്കുകയും ചെയ്തു.
എന്നിരുന്നാലും ലത്തീഫ തന്റെ വിദ്യാഭ്യാസത്തിൽ ശ്രദ്ധ കേന്ദ്രീകരിക്കാൻ ആഗ്രഹിച്ചു.
അവരുടെ ഹൈസ്കൂൾ അവസാന പരീക്ഷകൾ പൂർത്തിയാക്കാൻ ടുണീഷ്യയിലേക്ക് മടങ്ങി.
സാമ്പത്തിക കാരണങ്ങളാൽ, അവർക്ക് ഈജിപ്തിലേക്ക് മടങ്ങാൻ കഴിഞ്ഞില്ല.
അതിനാൽ ടുണീഷ്യയിലെ കോളേജിൽ ചേർന്നു.
ഒന്നര വർഷം ഡച്ച് സാഹിത്യം പഠിച്ചു.
ഈജിപ്തിലേക്ക് പോകുന്നതിന് അവരുടെ കുടുംബം പണം നൽകാൻ തീരുമാനിച്ചു.
അതിനാൽ അവർ ടുണീഷ്യയിലെ കോളേജ് ഉപേക്ഷിച്ച് ഈജിപ്തിലെ അറബ് അക്കാദമി ഓഫ് മ്യൂസിക്കിൽ ചേർന്നു.
അവിടെ അവർ ബിരുദം പൂർത്തിയാക്കി.
അക്കാദമിയിൽ ആയിരുന്നപ്പോൾ, സംഗീതസംവിധായകൻ മുഹമ്മദ് അബ്ദൽ വഹാബ് റേഡിയോയിൽ നിന്ന് കേട്ടാണ് അവളെ കണ്ടെത്തിയത്.
അക്കാലത്ത് അവർ പ്രധാനമായും നീണ്ട താരാബ് ഗാനങ്ങൾ ആലപിച്ചിരുന്നു.
പക്ഷേ ഉടൻ തന്നെ ഈജിപ്‌റ്റിലേക്കുള്ള ആദ്യ സന്ദർശന വേളയിൽ കണ്ടുമുട്ടിയ സംഗീതസംവിധായകൻ അമ്മാർ എൽ ഷെറി , കവി അബ്ദുൽവഹാബ് മുഹമ്മദ് എന്നിവരോടൊപ്പം ഒരു ദിശമാറ്റം ആരംഭിച്ചു.
റെക്കോർഡിംഗ് കരിയർ
1984 മുതൽ ലത്തീഫയുടെ ആദ്യകാല ആൽബങ്ങൾ പ്രധാനമായും അറബ് ശൈലിയിലാണ്.
മെസ അൽ ജമാൽ ("ഈവനിംഗ് ഓഫ് ബ്യൂട്ടി") എന്ന ആൽബം ലത്തീഫ ബിന്റ് അലായ അൽ അർഫൗയിയെ ഈജിപ്തിൽ പ്രശസ്തയാക്കി.
അക്തർ മിൻ റൂഹി ("എന്റെ ആത്മാവിനെക്കാൾ കൂടുതൽ") 1986 -ൽ പുറത്തിറങ്ങി.
ലത്തീഫ അറബ് പോപ്പ് ഗാനങ്ങൾ അമ്മാർ എൽ ഷെറെയുടെ സംഗീതവും അബ്ദുൽവഹാബ് മുഹമ്മദിന്റെ വരികളും ആലപിക്കാൻ തുടങ്ങി.
ഹ്രസ്വ ഗാനങ്ങളും ടാംഗോ സംഗീതം പോലുള്ള വ്യത്യസ്ത സ്വാധീനങ്ങളും ചേർത്ത് ആൽബം അറബ് ലോകമെമ്പാടും വിജയിച്ചു.
ഹിറ്റ് സിംഗിൾ "ഇവാ തെഗീർ" ("അസൂയപ്പെടരുത്") എന്നതിനായി അവർ ഒരു മ്യൂസിക് വീഡിയോ റെക്കോർഡ് ചെയ്തു.
ഈ ആൽബത്തിന്റെ വിജയം ലത്തീഫയ്ക്ക് അവരുടെ നിർമ്മാതാവിന്റെ കമ്പനിയുടെയും സ്റ്റുഡിയോയായ ലാ റെയ്നിന്റെയും പകുതി ഓഹരികൾ വാങ്ങാൻ അനുവദിച്ചു.
അതിനുശേഷം, അവരുടെ എല്ലാ ആൽബങ്ങളും സംഗീത വീഡിയോകളും അവർ സഹ-നിർമ്മിച്ചു.
1997-ൽ ലത്തീഫ അൽ ഗിന്‌വ ("ദി സോംഗ്") എന്ന ആൽബം പുറത്തിറക്കി.
ഇത് മുൻ ആൽബത്തിലെ "അക്തർ മിൻ റൂഹി" യുടെ തുടർച്ചയായി കണക്കാക്കപ്പെടുന്നു.
ലത്തീഫ പിന്നീട് ഖസാഇദ് ഫോസ്ഹ എന്ന പുതിയ രീതിയിലുള്ള ഗാനങ്ങൾ അവതരിപ്പിക്കാൻ തുടങ്ങി.
അവരുടെ അടുത്ത ആൽബം 1998 -ലെ താലൂമോനി അൽ ഡോന്യ ("ദി വേൾഡ് എന്നെ കുറ്റപ്പെടുത്തുന്നു") കവി നിസാർ ഖബ്ബാനി എഴുതിയ വരികൾ ലത്തീഫ അവതരിപ്പിച്ചു.
1999 ൽ അറബ് ലോകത്ത് വഡെ ("ക്ലിയർ") എന്നും അന്താരാഷ്ട്ര തലത്തിൽ ഇഞ്ചല്ല ("ദൈവം ഇച്ഛിക്കുന്നു") എന്നും അറിയപ്പെടുന്ന ഹിറ്റ് ആൽബവുമായി ലത്തീഫ തിരിച്ചെത്തി.
ആൽബം വിതരണം ചെയ്തത് യൂണിവേഴ്സൽ മ്യൂസിക് ഫ്രാൻസ് ആണ്, ലത്തീഫ ഒരു വിദേശ ഭാഷയിൽ അവതരിപ്പിച്ച ആദ്യ ആൽബമായിരുന്നു ഇത്.
ഫ്രാങ്കോ-അറബ് ഗാനം "ഇഞ്ചല്ല" എല്ലെ മാഗസിനെ ഒന്നാമതെത്തിച്ചു.
"ഇഞ്ചല്ല" ("ദൈവം ഇച്ഛിക്കുന്നു"), "കെരെഹ്തക്" ("ഞാൻ നിങ്ങളെ വെറുത്തു"), "വദേഹ്" ("ക്ലിയർ") എന്നിവ അറബ് ലോകത്തിലെ പ്രശസ്ത സിംഗിൾസ് ആയിരുന്നു.
2002 ലെ വൈവിധ്യമാർന്ന ആൽബം ഡെസേർട്ട് റോസസ്, അറേബ്യൻ റിഥംസ് II എന്നിവയിൽ "ടേക്ക് മി ഐ ആം യുവർസ്" എന്ന ഗാനത്തിൽ ലത്തീഫ ഒരു അറബ് മവ്വൽ അവതരിപ്പിക്കുന്നു.
കൂടാതെ സ്ക്വീസ് ബാൻഡിന്റെ ക്രിസ് ഡിഫോർഡ്, ഗ്ലെൻ ടിൽബ്രൂക്ക് എന്നിവരോടൊപ്പം അറബിയിലും ഇംഗ്ലീഷിലും ഒരു ചെറിയ ഭാഗം ആലപിച്ചു.
2003 ൽ ആലം എൽ ഫാൻ (മാസിക്ക ടിവി) നിർമ്മിച്ച മാ എട്രോഷ് ബെയ്ദ് ("പോകരുത്") എന്ന ആൽബത്തിന് മിഡിൽ ഈസ്റ്റിലും വടക്കേ ആഫ്രിക്കയിലും മികച്ച വിൽപ്പനയുള്ള കലാകാരനുള്ള 2004 ലെ ലോക സംഗീത അവാർഡ് ലത്തീഫ നേടി.
2004 ൽ, വാർണർ ബ്രദേഴ്സ് ഫ്രാൻസ്, വിതരണം ചെയ്ത ഒരു ആൽബം  ലെസ് പ്ലസ് ബെല്ലസ് ചാൻസൺസ് ഡി ലത്തീഫ ("ലത്തീഫയുടെ മികച്ച ഗാനങ്ങൾ") ലത്തീഫ നിർമ്മിച്ചു.
ആൽബം മിക്കവാറും ഏറ്റവും മികച്ച ഹിറ്റുകളുടെ ഒരു ശേഖരമാണെങ്കിലും, "ഖല്ലിയോണി" ("ലെറ്റ് മി") എന്ന പേരിൽ ഒരു പുത്തൻ റാസ് ഗാനവും ഇതിൽ അവതരിപ്പിച്ചു.
റായിയിലെ ആദ്യ ശ്രമമാണിത്.
2006 നവംബറിൽ ലത്തീഫ തന്റെ റകോർഡുകൾ അറബ് ലോകമെമ്പാടും വിതരണം ചെയ്യുന്നതിനായി റോട്ടാനയുമായി മറ്റൊരു കരാർ ഒപ്പിട്ടു.
2016 ഫെബ്രുവരിയിൽ ലത്തീഫ തന്റെ സിംഗിൾ "ഫ്രഷ്" പുറത്തിറക്കി.
അവലംബം പുറംകണ്ണികൾ No URL found.
ലത്തീഫ നബിസാദ
ലത്തീഫ നബിസാദ അഫ്ഗാൻ വ്യോമസേനയിലെ ഒരു ഹെലികോപ്റ്റർ പൈലറ്റാണ്.
Mi-17 ഹെലികോപ്റ്റർ പറത്താൻ യോഗ്യത നേടിയ, അഫ്ഗാനിസ്ഥാനിൽ സേവനമനുഷ്ഠിച്ച ആദ്യത്തെ രണ്ട് വനിതാ പൈലറ്റുമാരിൽ ഒരാളാണ് അവർ.
2013 ആയപ്പോഴേക്കും അവർ പുതിയ അഫ്ഗാൻ വ്യോമസേനയിൽ കേണൽ പദവിയൽ ആയിരുന്നു.
അഫ്ഗാൻ സൈന്യത്തിലെ നബിസാദയുടെ കരിയർ മറ്റ് വനിതകൾക്ക് സേനയിൽ ചേരാൻ പ്രചോദനമായി.
ലതി കളി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വടക്കേ മലബാറിൽ‌ പ്രചാരത്തിലുണ്ടായിരുന്ന ഒരു നാടൻ‌ കളിയാണ് ലതി കളി .
വിസ്‌മൃതിയിലേക്കാണ്ടുപോകുന്ന നാടൻ‌ കളികളിൽ‌ ഒന്നാണിത്‌.
ഓണാഘോഷത്തോടനുബന്ധിച്ചുള്ള കളിയായാണിത് അറിയപ്പെടുന്നതെങ്കിലും പൊതുവേ എല്ലാ കാലത്തും‌ കുട്ടികൾ‌ ലതി കളിച്ചു വന്നിരുന്നു.
ആൺ‌ കുട്ടികളാണിതു കളിച്ചു വന്നിരുന്നത്.
ക്രിക്കറ്റുമായി ഒരു വിദൂരസാമ്യം‌ അവകാശപ്പെടാവുന്ന കളിയാണു ലതി കളി.
ലതി കളിക്കാൻ‌ ചുരുങ്ങിയത് മൂന്നുപേരെങ്കിലും‌ ആവശ്യമാണ്.
ചെറിയ പരന്ന കല്ലുകളെയാണ് ലതി എന്നു പറയുന്നത്.
കല്ലിനു പകരമായി ചിരട്ടകളും‌‌ ഉപയോഗിക്കാറുണ്ട്.
പത്തിനു മുകളിലും‌ ഇരുപതിനു‌ താഴെയുമായുള്ള ഒറ്റസംഖ്യകളായാണ്‌ ലതി വെയ്ക്കുന്നത്.
ഒരു കല്ലിനു മീതേ മറ്റൊന്നായി എല്ലാ ലതികളും‌ വീഴാതെ വെയ്ക്കുന്നു.
ലതി വെച്ച സ്ഥലത്തു നിന്നും‌ ഒരു നിശ്ചിത ദൂരത്തിൽ‌ വര വരച്ചശേഷം‌, ആ വരയ്‌ക്കപ്പുറത്തു നിന്നും‌ ഒരാൾ‌ പന്തെറിഞ്ഞ്‌ ലതികളെ വീഴ്‌ത്തുന്നു.
ഒരാൾ‌ക്കു മൂന്നു പ്രാവശ്യം‌ മാത്രമേ പന്തെറിയാൻ‌ പറ്റുകയുള്ളൂ.
ഓണക്കാലങ്ങളിൽ‌ ഇതിനുവേണ്ടി ഓലപ്പന്താണുപയോഗിച്ചിരുന്നത് .
എന്നാൽ‌ മറ്റുള്ള അവസരങ്ങളിലും‌ സ്‌കൂളുകളിലും‌ കുട്ടികൾ‌ കടലാസുകൾ‌ ചുരുട്ടിപ്പൊതിഞ്ഞുണ്ടാക്കിയ പന്തോ റബ്ബർ‌പ്പന്തോ ഉപയോഗിക്കുമായിരുന്നു.
പന്തെറിയുന്ന ആളൊഴിച്ച്‌ ബാക്കിയെല്ലാവരും‌ എതിർ‌ ടീമായിരിക്കും‌.
കുട്ടികൾ‌ ലതി കളിക്കാൻ‌ ഉപയോഗിക്കുന്ന ഓലപ്പന്ത്
പന്തെറിഞ്ഞു ലതി വീഴ്‌ത്തിയ ശേഷം‌ ആ ആളുതന്നെ ലതി നേരെ വെയ്‌ക്കുമ്പോഴാണ് അയാൾ‌ ജയിക്കുക.
എന്നാൽ‌ ഇങ്ങനെ ലതി നേരെ വെയ്ക്കാൻ‌ മറ്റുള്ളവർ‌ സമ്മതിക്കില്ല.
അവർ‌ പന്തുകൊണ്ട്‌ ആ ആളിന്റെ പുറത്തേക്കു ശക്തമായി എറിയുന്നു.
കാൽ‌മുട്ടിനു മുകളിലോ കൈമുട്ടുകൾ‌ക്കു മുകളിലോ ആയി പന്തുകൊണ്ടാൽ‌ അയാൾ‌ കളി തോൽ‌ക്കുന്നു.
എന്നാൽ‌ തന്നെ എറിഞ്ഞ പന്തിനെ അയാൾ‌ക്കു ദൂരേക്കു തട്ടിത്തെറിപ്പിക്കാവുന്നതാണ്.
‌കാലുകൊണ്ടോ , തലകൊണ്ടോ ഇതു ചെയ്യാവുന്നതാണ്.
കൈകൊണ്ടടിച്ചും‌ തെറിപ്പിക്കമെങ്കിലും‌ വീണുകിടക്കുന്ന പന്തിനെ കൈകൊണ്ടെടുത്ത്‌ ദൂരേക്കെറിയാൻ‌ പാടില്ല.
പകുതിവെച്ചുകഴിഞ്ഞ ലതിയെ മറ്റുള്ളവർ‌ക്ക്‌ പന്തുകൊണ്ടെറിഞ്ഞു വീഴ്‌ത്താവുന്നതുമാണ്.
അവർ‌ക്കും‌ അതു കൈകൊണ്ടോ കാൽ‌കൊണ്ടോ തട്ടിക്കളയാൻ‌ പാടില്ല.
ഇന്ൻ‌ ഈ കളി എവിടേയും‌ കളിച്ചു വരുന്നില്ല.
കുട്ടിയും‌ കോലും‌, തലപ്പന്ത്‌ പോലുള്ള മറ്റുപല കളികളും‌ വിസ്‌മൃതിയിലേക്കു പോയതുപോലെ ഈ കളിയും‌ നാടൻ‌ കളിസ്ഥലങ്ങളിൽ‌ നിന്നും‌ അപ്രത്യക്ഷമായി.
ക്രിക്കറ്റ്‌ ജനകീയമായതും സാമൂഹിക - സാമ്പത്തികരം‌ഗങ്ങളിലെ വളർ‌ച്ചയും‌ മറ്റും  പല നാടൻ‌ തനിമകളുടെ നാശത്തിലേക്കു വഴി വെയ്ക്കുകയുണ്ടായി.
അതിലൊന്നായി ഈ കളിയും.
ഇതും കാണുക ട്രങ്ക് കളി ഡപ്പകളി റഫറൻസുകൾ
ലതിക കാട്ട് ഇംഗ്ലീഷ് വിലാസം https://ml.wikipedia.org/wiki/Latika_Katt
ഒരു ഭാരതീയ ശിൽപ്പിയാണ് ലതിക കാട്ട് (1948 - ) ജീവിതരേഖ
ഡെറാഡൂണിൽ ജനിച്ചു.
ബനാറസ് യൂണിവേഴ്സിറ്റിയിൽ നിന്ന് ഫൈൻ ആർട്സ് ബിരുദം നേടി.
അവിടെ അധ്യാപകനായിരുന്ന ശിൽപ്പി ബൽബീർ സിംഗിനെ വിവാഹം കഴിച്ചു.
ബനാറസ് യൂണിവേഴ്സിറ്റിയിലെ അവരുടെ സ്റ്റുഡിയോ നശിപ്പിക്കപ്പെടുകയുണ്ടായി.
രാത്രിയിൽ അവർ ശിൽപ്പം ഉണ്ടാക്കുന്നു എന്നായിരുന്നു ആരോപണം.
ജാനിയ മിലിയ ഇസ്ലാമിയ യൂണിവേഴ്സിറ്റിയിൽ അധ്യാപികയായി.
അനേകം ഏകാംഗ പ്രദർശനങ്ങൾ നടത്തി.
2000ൽ ബൽബീർ സിംഗിനെ ദുരൂഹ സാഹചര്യത്തിൽ കാണാതെയായി.
1980ൽ പാരീസ് ബൈനേയ്ലയിൽ പങ്കെടുത്തു.
പ്രധാന സൃഷ്ടികൾ ഇൻഡ്യൻ പാർലമെന്റിനു സമീപത്തുള്ള രാജീവ്ഗാന്ധി പ്രതിമ ഇൻഡ്യ ഗവൺമെന്റിനു വേണ്ടി നെഹ്റുവിന്റെ എട്ട് അർദ്ധകായ ശിൽപ്പങ്ങൾ വിവിധ രാജ്യങ്ങൾക്കായ് നിർമ്മിച്ചു.
അവലംബം ↑ http://www.hindu.com/fr/2008/03/07/stories/2008030750400300.htm%5Bപ്രവർത്തിക്കാത്ത+കണ്ണി%5D ↑ http://www.financialexpress.com/news/artists-will-survive-despite-all-odds/38527/0
ലതിക ശരൺ
ലതിക ശരൺ തമിഴ് നാട്ടിലെ മുൻ പോലീസ് ഡയറക്റ്ററ്റ് ജനറലായിരുന്നു.
മുമ്പ് ചെന്നൈയിലെ 36-മത് പോലീസ് കമ്മീഷണറായിരുന്നു.
വൻ നഗരങ്ങളിൽ പോലീസിനെ നയിച്ച ഏക വനിത അവരാണ്.
അവർ ADGP ആയിരുന്നു.
മുമ്പ് ചെന്നൈയിലെ 36-ാമത് പോലീസ് കമ്മീഷണറായി അവർ സേവനമനുഷ്ഠിച്ചിരുന്നു.
ഇന്ത്യയിൽ ഒരു മെട്രോപൊളിറ്റൻ പോലീസ് സംഘടനയുടെ തലപ്പത്തുള്ള ഏക വനിതയാണ്.
അതിനുമുമ്പ് അവർ ഒരു അഡീഷണൽ പോലീസ് ജനറൽ ആയിരുന്നു.
(ADGP).
ചെറുപ്പ കാലം
ഇടുക്കിയിൽ 1952 മാർച്ച് 31ന് ജനിച്ചു.
തമിഴ്നാട് ഭാരത പോലീസ് സർവീസിൽ ആദ്യത്തെ രണ്ടു വനിതകളിൽ ഒരാളായി സേവനത്തിൽ പ്രവേശിച്ചു.
ലതിക ശരൺ 2012 ഏപ്രിലിൽ വിരമിച്ചു.
ലത്ത കമ്മീഷൻ
അഹമ്മദാബാദിൽ 148 പേരുടെ മരണത്തിനിടയാക്കിയ 2009-ലെ ഹൂച്ച് ദുരന്തത്തെക്കുറിച്ച് അന്വേഷിക്കാൻ ഗുജറാത്ത് സർക്കാർ നിയോഗിച്ച അന്വേഷണ കമ്മീഷനായിരുന്നു "ലത്ത കമ്മീഷൻ".
ലത്ത ( മെഥനോൾ അടങ്ങിയ വ്യാജമദ്യം) കഴിച്ചതിനെ തുടർന്നാണ് മരണം സംഭവിച്ചത്.
മീഥൈൽ ആൽക്കഹോളിൻ്റെ  ഗതാഗതം, കൈവശം വയ്ക്കൽ, ഉപയോഗം എന്നിവയ്ക്കായി കർശനമായ നിയമങ്ങൾ രൂപീകരിക്കാനും ഇലക്ട്രോണിക് ലോക്കുകൾ പോലുള്ള സംവിധാനങ്ങൾ ഏർപ്പെടുത്തി ഗതാഗതത്തിൽ മീഥൈൽ ആൽക്കഹോൾ കൊള്ളയടിക്കുന്നത് നിയന്ത്രിക്കുന്നതിനുള്ള നടപടികൾ സ്വീകരിക്കാനും കമ്മീഷൻ ശുപാർശ ചെയ്തു.